යක්ෂ ආවේශය කිසිම හාවක් හූවක් නැත. තමාගේ ආරක්ෂාවට ළඟ තබාගෙන සිටි ජප කරන ලද වේවැලෙන් පහර කීපයක් ආතුරයාගේ පිට හරහා වැදිණි. ඒත් ආරූඪ යක්ෂයාගෙන් වචනයක් පිටට ගැනීමට නොහැකි විය. දහස් වාරයක් ජප කරන ලද තෙල් හිස ගිල්වා බැලිණි. නමුත් ප්‍රතිඵලයක් නොමැත. මන්ත්‍රයෙන් ජීවන් කර ඇති පොල් මල රැගෙන ආතුරයාගේ හිස පුපුරවා පහර පිට පහර දුන්නේ නරඹන්නන් මවිතයට පත් කරමිනි. ආතුරයා සිහිමුර්ජා වී බිම ඇද වැටිණි. ජීවං කරන ලද පැන් ඉසීමෙන් ප්‍රකෘති සිහිය ලද පසු ඉහත ප්‍රශ්න කීපය නැවත වරක් කට්ටඩියාගේ මුවින් පිට වුණත් යක්ෂ ආවේශ වූ ආතුරයා කථා කිරීමෙන් වැළකී දත් හපමින් තරහින් පුපුරමින් වෙව්ලන්නට විය. යකැදුරාගේ සීමාව ඉක්මවා ගියේ යක්ෂ ආවේශයේ මුවින් එකදු වචනයක්වත් ගැනීමට නොහැකි වීම නිසයි.
සිහිමුර්ජා වී බිම ඇද වැටුණේ කව්ද?
ආතුරයා